OcÚ/550/2011 - 3468
Zmluva o účinkovaní
uzatvorená v zmysle § 51 Občianskeho zákonníka

medzi zmluvnými stranami

Objednávateľ: 	Obec Jaslovské Bohunice
Zastúpený: 		Boženou Krajčovičovou – starostkou
Adresa:          		Obecný úrad
                       	             Námestie sv. Michala 36/10A
                       		919 30 Jaslovské Bohunice
IČO:              		312 614
DIČ:                              	2021133796
Bankové spojenie: 	DEXIA banka Slovensko a.s. 
číslo účtu: 1115831001/5600
a 

Účinkujúci:		Iveta Malachovská - moderátorka
Adresa:			Bratislava
OP: 			
č.ú.:			
Bankové spojenie :	
nasledovne:
Článok I.
Predmet zmluvy

1.1 	Účinkujúci sa zaväzuje, že vlastným menom za podmienok uvedených v tejto zmluve
zrealizuje pre objednávateľa umelecké vystúpenie ďalej špecifikované v ods. 2 tohto článku.

1.2         Názov programu alebo druh vystúpenia : „Spev nás spája V.“ - koncert
            Termín účinkovania: 			20. august 2011
             Miesto účinkovania: 			Amfiteáter Jaslovské Bohunice
Čas začiatku  vystúpenia : 		o 20.00hod. 
Doprava:				individuálna
Technické požiadavky:			šatňa, občerstvenie

Článok II.
Cena a platobné podmienky

2.1	Odmena za účinkovanie sa určila na základe vzájomnej dohody zmluvných strán vo výške 
    
              1000,- €  (slovom :tisíc eur) vrátane  všetkých nákladov.

2.2	Odmena je splatná prevodom na  bankový účet účinkujúceho  do  7 dní od uskutočnenia  
             vystúpenia.

2.3        Podkladom pre vyplatenie odmeny je táto Zmluva.

Článok III.
Práva a povinnosti zmluvných strán

	Účinkujúci :
3.1 	Účinkujúci sa touto zmluvou zaväzujú k účinkovaniu na večernom koncerte „Spev nás spája V.“  dňa 20.8.2011 od 20:00hod. v amfiteátri Jaslovské Bohunice ako moderátorka večera spolu s Danielom Čapkovičom. Zrealizuje svoju hudobnú produkciu  riadne a včas, v požadovanej kvalite, termíne, čase
a rozsahu dohodnutom v čl. 1 ods. 2 tejto zmluvy. 
3.2	Účinkujúci sa zaväzuje, že sprostredkuje informáciu po uskutočnení koncertu časopisom Slovenka, Život, Šarm, Nový čas pre ženy a Plus 1 deň tak, aby boli v týchto periodikách do konca kalendárneho roka 2011 uverejnené články s fotografiami o konaní koncertu  „Spev nás spája V.“
3.3	Účinkujúci sa zaväzuje zúčastniť sa všetkých hudobných a scénických skúšok k produkcií večerného koncertu, vrátane predpokladanej akustickej a generálnej skúšky podľa potreby koncertného majstra a režiséra koncertu. Skúšky spolu s koncertmajstrom sa uskutočnia v týždni 15. – 20.augusta 2011 podľa vzájomného dohovoru. Skúšky so symbolickým orchestrom budú časovo upresnené podľa dohody, predpokladaným termínom sú dni 17. – 18. august 2011 v Bratislave. Zmena skúšky koncertu je vyhradená. Prípadnú zmenu skúšky sa účinkujúci dozvie včas od umeleckého garanta podujatia pána Daniela Čapkoviča. Termín aranžovacej skúšky v Amfiteátri Jaslovské Bohunice je stanovený režisérom na 19.augusta 2011 o 17:00hod., prípadná zmena bude včas oznámená umeleckým garantom.
3.4	Zúčastnené strany sa zároveň dohodli, že akustická skúška a generálna skúška spolu s orchestrom sa uskutoční v priestoroch Amfiteátra Jaslovské Bohunice v deň koncertu 20. augusta 2011 o 15:30hod. a to za účasti režiséra koncertu, všetkých spoluúčinkujúcich sólistov, koncertného majstra a Symbolického orchestra.
3.5	Účinkujúci sa dostaví na všetky potrebné skúšky k produkcii koncertu včas, inak má objednávateľ právo znížiť jeho honorár o 5,00€ za každých začatých 5 minút po plánovanom začiatku vopred dohodnutej skúšky či produkcie večerného koncertu.
3.6	Účinkujúci môže od zmluvy odstúpiť z dôvodov vyššej moci  (ochorenie, úraz a pod.), ktoré   
             sa zaväzuje bezodkladne  oznámiť objednávateľovi.
3.7	Ak účinkujúci z vážnych dôvodov nemôže účinkovať, po dohode s objednávateľom sa spolupodieľa na sprostredkovaní náhradného programu.

 	Objednávateľ :
3.8	Je povinný vytvoriť potrebné technické a organizačné podmienky na účinkovanie a to :
- prázdne, čisté a zastrešené javisko
- ozvučenie v zmysle dodaných dispozícií
3.9	Objednávateľ môže od zmluvy odstúpiť len z nepredvídaných dôvodov stojacich mimo jeho dosahu (živelná pohroma).
Dôvody odstúpenia je povinný ihneď oznámiť účinkujúcim telefonicky a potvrdiť. Ak objednávateľ z dôvodu živelnej pohromy odstúpi od zmluvy 24 hodín pred vystúpením nevznikne ani jednej zo zmluvných strán nárok na náhradu vzniknutých nákladov alebo škôd. Ak objednávateľ odstúpi od zmluvy po príchode účinkujúcich na miesto vystúpenia, uhradí účinkujúcim cestovné náklady .
Nepriaznivé počasie, malý záujem o vystúpenie a pod., nie sú dôvodom na odstúpenie od zmluvy. 

Článok IV.
Spoločné a záverečné ustanovenia zmluvy

4.1	Pre vzťahy neupravené touto  zmluvou platia všeobecné ustanovenia Občianskeho zákonníka.
4.2	Zmluva nadobúda platnosť dňom podpisu zmluvnými stranami.
4.3	V zmysle zákona č.546/2010, ktorým sa dopĺňa zákon č.40/1964 Zb. Občiansky zákonník v znení neskorších predpisov bude zmluva zverejnená na internete.
4.4	Táto zmluva je vyhotovená v troch rovnopisoch, z ktorých po obojstrannom podpísaní
dostanú zmluvné strany jeden rovnopis účinkujúci a dva rovnopisy objednávateľ.
4.5 	Táto zmluva bola uzatvorená za slobodnej a zrozumiteľne prejavenej vôle oboch zmluvných strán, ktoré ju po prečítaní a schválení, na znak súhlasu s jej obsahom vlastnoručne podpísali.

v Jaslovských Bohuniciach,                                               v Bratislava

dňa 	28.07.2011		                                         dňa  18.08.2011

za objednávateľa:                                                              za účinkujúceho: 

–––––––––––––––––––––––––––			––––––––––––––––––––––––––	
Božena Krajčovičová					Iveta Malachovská, v.r.
 starostka obce Jaslovské Bohunice, v.r.